SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 1-3/2015 /* COM/2015/0134 final */





OBSAH 1............ Rozpočtový postup EPZF v roku 2015. 3 2............ Príjmy pripísané EPZF. 3 3............ Pripomienky k predbežnému plneniu rozpočtu EPZF na rok 2015. 4 4............ Plnenie rozpočtu na strane príjmov pripísaných EPZF. 6 5............ Závery. 7 Príloha 1: Príloha 2: || Rozpočtový postup v roku 2015 Predbežné čerpanie rozpočtových prostriedkov EPZF do 31. 1. 2015 1. Rozpočtový postup EPZF v roku 2015 Hlavné číselné údaje za Európsky poľnohospodársky záručný fond (EPZF) v rôznych fázach rozpočtového postupu sú zhrnuté v tabuľke uvedenej v prílohe 1. Európsky parlament prijal rozpočet EPZF na rok 2015 17. decembra 2014. Na trhové opatrenia v poľnohospodárstve a na priamu pomoc obsahoval rozpočet viazané rozpočtové prostriedky vo výške 43 455,8 milióna EUR a platobné rozpočtové prostriedky vo výške 43 447,6 milióna EUR. Rozdiel medzi viazanými a platobnými rozpočtovými prostriedkami je spôsobený tým, že na určité opatrenia, ktoré realizuje priamo Komisia, sa využívajú diferencované rozpočtové prostriedky. Tieto sa týkajú najmä podpory poľnohospodárskych výrobkov a strategických a koordinačných politických opatrení v oblasti poľnohospodárstva. 2. Príjmy pripísané EPZF Na základe ustanovení článku 43 nariadenia Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky sa príjmy pochádzajúce z finančných opráv podľa účtovníctva a rozhodnutí o overení súladu, z nezrovnalostí a odvodov za mlieko označujú ako príjmy pripísané na financovanie výdavkov EPZF. Podľa týchto ustanovení možno pripísané príjmy využívať na financovanie výdavkov EPZF. Ak sa časť týchto príjmov nevyužije v príslušnom rozpočtovom roku, automaticky sa prenesie do nasledujúceho rozpočtového roku[1]. V rozpočte EPZF na rok 2015 sa zohľadnili: najnovšie odhady Komisie v súvislosti s potrebami na financovanie očakávaných výdavkov na trhové opatrenia a priamu pomoc a odhady pripísaných príjmov, ktoré sa mali podľa očakávania vybrať počas príslušného rozpočtového roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. Komisia vo svojom návrhu rozpočtových prostriedkov EPZF na rok 2015 zohľadnila celkové očakávané pripísané príjmy a v návrhu rozpočtu na rok 2015 požiadala o rozpočtové prostriedky vo výške vypočítanej odrátaním odhadovaných pripísaných príjmov od odhadovaných potrieb. Rozpočtový orgán prijal rozpočet EPZF, pričom zohľadnil očakávané pripísané príjmy. V čase zostavovania rozpočtu na rok 2015 Komisia odhadovala dostupné pripísané príjmy na 1 768,6 milióna EUR. Konkrétne: – pripísané príjmy, ktorých vytvorenie sa očakávalo počas rozpočtového roku 2015, sa odhadovali na 1 438,6 milióna EUR, z opráv na základe overenia súladu sa očakávala suma 165 miliónov EUR a z nezrovnalostí suma 165 miliónov EUR, príjmy z odvodov za mlieko sa odhadovali na 405 miliónov EUR. – Výška pripísaných príjmov, ktorá sa má podľa očakávania preniesť z rozpočtového roku 2014 do rozpočtového roku 2015, sa odhadovala na 330 miliónov EUR. Komisia v rozpočte na rok 2015 pripísala tieto pôvodne odhadované príjmy vo výške 1 768,6 milióna EUR týmto režimom: – 362,4 miliónov EUR pripísala operačným fondom pre organizácie výrobcov v odvetví ovocia a zeleniny, – 106,9 milióna EUR na ostatné opatrenia v odvetví ovocia a zeleniny, – 0,9 milióna EUR na opatrenia v odvetví sušeného odstredeného mlieka, – 2,9 milióna EUR na opatrenia v odvetví masla a smotany, – 50,5 milióna EUR na ostatné opatrenia v odvetví mlieka a mliečnych výrobkov a – 1 245 miliónov EUR na režim jednotnej platby. Pre tieto režimy rozpočtový orgán napokon schválil rozpočtové prostriedky podľa návrhu Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek: – 903,9 milióna EUR sa pripísalo operačným fondom pre organizácie výrobcov v odvetví ovocia a zeleniny, – 107,6 milióna EUR na ostatné opatrenia v odvetví ovocia a zeleniny, – 0,9 milióna EUR na opatrenia v odvetví sušeného odstredeného mlieka, – 2,9 milióna EUR na opatrenia v odvetví masla a smotany, – 50,6 milióna EUR na ostatné opatrenia v odvetví mlieka a mliečnych výrobkov a – 29 587 miliónov EUR na režim jednotnej platby. V prílohe 2, ktorá obsahuje predbežné plnenie rozpočtu na rok 2015 v období do 31. januára 2015, sú schválené rozpočtové prostriedky uvedené na úrovni článku ako rozpočtové prostriedky určené pre odvetvie ovocia a zeleniny vo výške 836,2 milióna EUR, rozpočtové prostriedky určené pre odvetvie mlieka a mliečnych výrobkov vo výške 77,1 milióna EUR a na oddelenú priamu pomoc vo výške 37 397 miliónov EUR bez ohľadu na už spomenuté pripísané príjmy. Po zahrnutí príjmov pripísaných týmto odvetviam celkové plánované rozpočtové prostriedky na rok 2015 dosiahli 1 305,5 milióna EUR pre odvetvie ovocia a zeleniny, 131,4 milióna EUR pre odvetvie mlieka a mliečnych výrobkov a 38 642 milióna EUR na oddelenú priamu pomoc. 3. Pripomienky k predbežnému plneniu rozpočtu EPZF na rok 2015 Predbežná úroveň plnenia rozpočtu za obdobie od 16. októbra 2014 do 31. januára 2015 sa uvádza v prílohe 2. Porovnáva sa s profilom výdavkov na základe ukazovateľa, ktorý bol určený na základe ustanovení článku 28 nariadenia Rady (EÚ) č. 1306/2013. V tejto časti sa uvádzajú stručné pripomienky k niektorým rozpočtovým článkom, ktoré vykazujú najvýznamnejšie rozdiely medzi skutočnou a očakávanou úrovňou plnenia rozpočtu na rok 2015. 3.1. Trhové opatrenia V porovnaní so schválenými rozpočtovými prostriedkami na intervenciu na poľnohospodárskych trhoch bolo čerpanie určené úrovňou ukazovateľa k 31. januáru 2015 vyššie o 107,5 milióna EUR. Tento rozdiel je čistým výsledkom pôsobenia modelov čerpania najmä v odvetví ovocia a zeleniny a v odvetví vinohradníctva a vinárstva. 3.1.1. Ovocie a zelenina (+ 17 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, túto úroveň čerpania spôsobili predovšetkým výdavky na operačné fondy pre režim organizácií výrobcov a ostatné opatrenia v odvetví ovocia a zeleniny, ktoré sú financované tak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2015 (Poznámka: podrobnosti sa uvádzajú v bode 2). Táto úroveň plnenia je výsledkom uplatňovania ukazovateľa v období do 31. januára 2015 na schválené rozpočtové prostriedky, ktoré nezahŕňajú príjmy pripísané tomuto odvetviu. V poznámke pod čiarou * v tabuľke predbežného čerpania v prílohe 2 sa uvádza, aká by bola situácia, pokiaľ by sa ukazovateľ z 31. januára 2015 uplatnil na celkové rozpočtové prostriedky, ktoré majú byť podľa očakávania k dispozícii na financovanie tohto článku. Ako sa uvádza v bode 2, celkové predpokladané finančné prostriedky, ktoré majú byť k dispozícii pre tento článok, pozostávajú zo schválených rozpočtových prostriedkov vo výške 836,2 milióna EUR a z príjmov pripísaných tomuto článku, ktoré sa odhadujú na 469,3 milióna EUR. Pokiaľ by sa na celkové finančné prostriedky vo výške 1 305,5 milióna EUR, ktoré by mali byť k dispozícií na financovanie tohto článku, bol uplatnil ukazovateľ, zistené nedostatočné čerpanie rozpočtových prostriedkov by predstavovalo – 63 miliónov EUR. Ide o dôsledok pomalšieho využívania všetkých režimov financovaných z tohto článku. Treba uviesť, že nebolo možné spoľahlivo odhadnúť tempo čerpania rozpočtových prostriedkov na krízové opatrenia a pravdepodobne sa bude líšiť od priemerného profilu spotreby za tri roky, ktorý predstavuje základ ukazovateľa pre tento článok. Momentálne sa táto situácia považuje za dočasnú a vykonávanie tohto článku pozorne monitorujú príslušné útvary Komisie. 3.1.2. Výrobky odvetvia vinohradníctva a vinárstva (– 130,8 milióna EUR) Toto nedostatočné čerpanie je spôsobené pomalším tempom platieb uskutočňovaných členskými štátmi v porovnaní s profilom výdavkov ukazovateľa stanoveného pre vnútroštátne vinárske programy. Momentálne sa táto situácia považuje za dočasnú. 3.2. Priama pomoc Čerpanie rozpočtových prostriedkov na priamu pomoc v porovnaní s úrovňou ukazovateľa k 31. januáru 2015 bolo vyššie o 650,8 milióna EUR. 3.2.1. Oddelená priama pomoc (+ 691,7 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, túto úroveň plnenia spôsobili predovšetkým výdavky na režim jednotnej platby, ktorý je financovaný tak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2015 (Poznámka: podrobnosti sa uvádzajú v bode 2). Táto úroveň plnenia je výsledkom uplatňovania ukazovateľa v období do 31. januára 2015 na schválené rozpočtové prostriedky, ktoré nezahŕňajú príjmy pripísané tomuto článku. Poznámka pod čiarou * v tabuľke predbežného čerpania, ktorá sa nachádza v prílohe 2, znázorňuje, aká by bola situácia, pokiaľ by sa bol ukazovateľ k 31. januáru 2015 uplatnil na všetky rozpočtové prostriedky, ktoré majú byť podľa očakávania k dispozícii na financovanie oddelenej priamej pomoci. Ako sa uvádza v bode 2, celkové predpokladané finančné prostriedky, ktoré majú byť k dispozícii na financovanie oddelenej priamej pomoci, pozostávajú zo schválených rozpočtových prostriedkov vo výške 37 397 miliónov EUR a z príjmov pripísaných na oddelenú priamu pomoc, ktoré sa odhadujú na 1 245 miliónov EUR. Pokiaľ by sa na celkové finančné prostriedky vo výške 38 642 miliónov EUR, ktoré by mali byť k dispozícii na oddelenú priamu pomoc, bol uplatnil ukazovateľ, zistené nedostatočné čerpanie rozpočtových prostriedkov by predstavovalo – 488,8 milióna EUR. Tento rozdiel v úrovni plnenia rozpočtu na oddelenú priamu pomoc vyplýva hlavne z urýchlených platieb v režime jednotnej platby v prvých dvoch mesiacoch roka (v porovnaní s podobným obdobím v predchádzajúcich troch rokov) a dočasného spomalenia v priebehu januára. Z prognóz členských štátov vyplýva, že plnenie sa v nadchádzajúcich mesiacoch urýchli. Komisia momentálne očakáva, že dostupné rozpočtové prostriedky a pripísané príjmy by mali stačiť na pokrytie potrieb financovania v rámci tohto článku. 3.2.2. Ďalšia priama pomoc (– 40,9 milióna EUR) Toto nedostatočné plnenie schválených rozpočtových prostriedkov na ostatnú priamu pomoc v porovnaní s profilom výdavkov ukazovateľa stanoveného k 31. januáru 2015 je spôsobené predovšetkým pomalším tempom platieb v prípade osobitnej podpory podľa článku 68 – oddelená priama pomoc. Momentálne sa táto situácia považuje za dočasnú. 3.3. Audit poľnohospodárskych výdavkov (– 16,9 milióna EUR) Okrem priamych výdavkov na monitorovacie a preventívne opatrenia a výdavkov na finančné opravy v prospech členských štátov celkovo vo výške 26,8 milióna EUR boli v rozpočte na rok 2015 zahrnuté odhady vo výške 60,5 milióna EUR na platby týkajúce sa riešenia sporov. Pri stanovovaní profilu výdavkov na riešenie sporov sa vzhľadom na to, že takýto profil nebol v minulosti stanovený, vychádzalo z toho, že členské štáty budú tieto sumy platiť rovnomerne počas celého roka. Do 31. januára 2015 však členské štáty neuskutočnili žiadne takéto platby. Preto v tejto kapitole rozpočtu na rok 2015 došlo v porovnaní s úrovňou ukazovateľa k nedostatočnému čerpaniu. V tomto momente sa táto situácia považuje za dočasnú a predpokladá sa úplné vyčerpanie rozpočtu. 4. Plnenie rozpočtu na strane príjmov pripísaných EPZF Z tabuľky v prílohe 2 vyplýva, že pripísané príjmy vo výške 995,6 milióna EUR boli zinkasované k 31. januáru 2015. Konkrétne: – príjmy z opráv podľa účtovníctva a rozhodnutí o overení súladu predstavovali 179 milióna EUR, pričom sa do konca rozpočtového roka očakávajú ďalšie značné sumy, – príjmy z nezrovnalostí predstavovali 68 milióna EUR, pričom sa do konca rozpočtového roka takisto očakávajú ďalšie sumy, – príjmy z poplatkov za mlieko, ktoré už boli všetky zinkasované, momentálne predstavujú približne 407,3 milióna EUR, výška pripísaných príjmov, ktoré sa nakoniec preniesli z roku 2014 do roku 2015, predstavovala 341,3 milióna EUR. Preto výška pripísaných príjmov dostupných na financovanie výdavkov EPZF k 31. januáru 2015 predstavuje 995,6 milióna EUR, pričom sa očakáva, že ku koncu rozpočtového roku sa ešte výrazne zvýši o pripísané príjmy z rozhodnutí o schválení účtov, rozhodnutí o overení súladu a nezrovnalostí. 5. Závery Z predbežného čerpania rozpočtových prostriedkov EPZF na rok 2015 za obdobie do 31. januára 2015 vyplýva, že v prípade mesačných úhrad prostriedkov členským štátom sa profil výdavkov na plnenie rozpočtu založený na ukazovateli prekročil o približne o 526,5 milióna EUR. Pripísané príjmy vo výške 995,6 milióna EUR sú už k dispozícii a očakáva sa, že v roku 2015 sa ešte zinkasujú ďalšie sumy. Komisia momentálne zastáva názor, že pripísané príjmy, ktoré budú dostupné koncom roka, budú v zmysle pôvodných očakávaní pri zostavovaní rozpočtu na rok 2015 stačiť na financovanie niektorých položiek v odvetví ovocia a zeleniny a v odvetví mlieka a mliečnych výrobkov, ako aj na režim jednotnej platby. [1] V článku 14 nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie, sa stanovuje, že vnútorné pripísané príjmy sa prenášajú len do nasledujúceho rozpočtového roka. Preto sa v záujme riadneho rozpočtového hospodárenia tieto pripísané príjmy spravidla využívajú skôr ako ostatné schválené rozpočtové prostriedky z príslušného rozpočtového článku.